CELEX: C2006/310/16
Language: fi
Date: 2006-12-16 00:00:00
Title: Asia C-440/06: Kanne 24.10.2006 — Euroopan yhteisöjen komissio v. Helleenien tasavalta

16.12.2006   
            
            
               FI
            
            
               Euroopan unionin virallinen lehti
            
            
               C 310/9
            
         Kanne 24.10.2006 — Euroopan yhteisöjen komissio v. Helleenien tasavalta
   (Asia C-440/06)
   (2006/C 310/16)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: S. Pardo Quintillán ja M. Konstantinidis)
   
      Vastaaja: Helleenien tasavalta
   Vaatimukset
   
               —
            
            
               Yhteisöjen tuomioistuimen on todettava, että Helleenien tasavalta ei ole noudattanut yhdyskuntajätevesien käsittelystä annetun direktiivin 91/271/ETY (1) 3 ja 4 artiklan mukaisia velvoitteitaan, koska se ei ole huolehtinut siitä, että 24 taajamalla on yhdyskuntavesien keräysjärjestelmät, jotka täyttävät 3 artiklan mukaiset vaatimukset, tai/ja sellaiset yhdyskuntavesien käsittelyjärjestelmät, jotka täyttävät 4 artiklan mukaiset vaatimukset
            
         
               —
            
            
               Yhteisöjen tuomioistuimen on velvoitettava Helleenien tasavalta korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivin 91/271/ETY 3 artiklassa velvoitetaan jäsenvaltiot huolehtimaan siitä, että tietyn kokoisiin taajamiin luodaan jätevesien keräysjärjestelmät. Lisäksi direktiivin 4 artiklan mukaan jäsenvaltioiden on huolehdittava, että viemäröidyt yhdyskuntajätevedet käsitellään direktiivin 2 artiklan 8 kohdassa tarkoitetulla tavalla biologisesti (tai vastaavalla tavalla).
   Nyt esillä oleva asia koskee sitä, että Helleenien tasavalta on rikkonut kahta direktiivin 91/271/ETY 3 ja 4 artiklassa säädettyä velvoitetta. Kyse on yhtäältä direktiivin 3 artiklan mukaisesta velvoitteesta huolehtia siitä, että jätevesien viemäröintijärjestelmä on 31.12.2000 mennessä olemassa taajamissa, joiden asukasvastineluku on suurempi kuin 15 000. Toisaalta kyse on velvoitteesta huolehtia siitä, että viemäröidyt yhdyskuntajätevedet käsitellään biologisesti 31.12.2000 mennessä taajamissa, joiden asukasvastineluku on suurempi kuin 15 000.
   Komission perustellussa lausunnossaan asettaman määräajan päättyessä (13.9.2005) 24:ssä Kreikan taajamassa ei ollut yhdyskuntavesien keräysjärjestelmää tai/ja direktiivin vaatimusten mukaisia yhdyskuntavesien käsittelyjärjestelmiä.
   
      (1)  EYVL L 135, 30.5.1991, s. 40-52.